पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. बिंदापुर की कांग्रेस रैली में भाजपा कार्यकर्ताओं ने हंगामा किया। भाजपा कार्यकर्ताओं ने पंडाल का घेरावकर जमकर नारे लगाए और मुख्यमंत्री शीला दीक्षित को काले झंडे दिखाए। हंगामा कर रहे कार्यकर्ताओं को पंडाल में घुसने से रोकने के लिए पुलिस को खासी मशक्कत करनी पड़ी।
हंगामे के चलते शीला ने रैली को संबोधित तो किया लेकिन उन्हें कैफे हाउस का उद्घाटन किए बगैर ही लौटना पड़ा। रैली का आयोजन मुख्यमंत्री के संसदीय सचिव मुकेश शर्मा ने किया था। शीला ने कहा कि पिछले १४ सालों में सरकार के विकास कार्यों से दिल्ली का चेहरा बदला है। उन्होंने कहा कि पूर्वी दिल्ली को पहले लोग केवल पागलखाने के लिए जानते थे लेकिन सरकार ने पूर्वी दिल्ली का विकास कर उसे चमकाया।
उन्होंने कहा कि सरकार बिंदापुर व मोहन गार्डन इलाके में मोनो रेल चलाने की योजना पर गंभीरता से विचार कर रही है, इस संबंध में अध्ययन करवाया जा रहा है। बिंदापुर में डीटीसी का बस टर्मिनल बनाने की शर्मा की मांग पर भी शीला ने विचार करने का भरोसा दिलाया। बिजली के मुद्दे पर कहा कि वो बात बनाने से बाज आए, आज भी पड़ोस के राज्यों में १२-१२ घंटे बिजली जाती है लेकिन यहां २४ घंटे बिजली उपलब्ध है। कभी कभार केवल लोकल फॉल्ट के चलते बिजली जाती है।
उधर, बाहर भाजपा के कार्यकर्ता काले झंडे व माथे पर काली पट्टी व नारे लिखी तख्तियां लेकर भारी संख्या में जुटे थे और लगातार सरकार विरोधी नारे लगाते रहे कि हमें वायदे नहीं विकास चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn